recursal/SuperWikiNEXT-32B huggingface dataset:
**தம்பிரான் வணக்கம்** 1578 ஆம் ஆண்டு வெளியிடப்பட்ட ஒரு தமிழ் நூல் ஆகும். இந்த நூலை என்றிக்கே என்றீக்கசு என்பவர் எழுதினார். தம்பிரான் வணக்கம், போர்த்துக்கீசிய மொழியில் எழுதப்பட்ட கிறிஸ்துவ சமய போதனை நூலின் தமிழாக்கம். இது தமிழில் அச்சில் வெளிவந்த முதல் நூலாகக் கருதப்படுகிறது. இந்திய மொழிகளிலேயே முதன் முதலாக அச்சு கண்டது தமிழ். நூல் பதித்த இடம் கொல்லம் என்றும், பதித்த நாள் 20.10.1578 என்றும் அந்நூலிலிருந்தே அறிகிறோம். 

தமிழ் நூலின் முகப்புப் பக்கத்தில் மேலே DOCTRINA CHRISTAM en Lingua Malauar Tamul என்றுள்ளது. பக்கத்தின் நடுவில் மூவொரு கடவுள் (Trinity) வடிவம் பதிக்கப்பட்டுள்ளது. நான்கு ஓரங்களிலும் சிலுவைகளும் அலங்கார கோலங்களும் வரையப்பட்டுள்ளன. கீழே அக்கால வழக்கிலிருந்த தமிழ் எழுதும் முறையில் தமிழ்த் தலைப்பு தரப்பட்டுள்ளது. புள்ளிகள் இடப்படவில்லை; சொற்களும் பிரிக்கப்படவில்லை. எனவே, நூல் தலைப்பு இவ்வாறு தோற்றமளிக்கிறது:

இவற்றையும் பார்க்க
------------------

* போத்துக்கீசத் தமிழியல்
* தமிழ் அச்சிடல் வரலாறு

உசாத்துணை
---------

1. ↑  "தம்பிரான் வணக்கம்". 17 நவம்பர் 2015 அன்று பார்க்கப்பட்டது.

வெளி இணைப்புகள்
---------------

* 1578-ல் வெளியான தம்பிரான் வணக்கம் தமிழின் முதல் அச்சு புத்தகம்!
* Tamil saw its first book in 1578 பரணிடப்பட்டது 2010-11-26 at the வந்தவழி இயந்திரம், த இந்து, மே 2, 2012
**இலங்கை** அட்லான்ராவில் நடைபெற்ற 1996 கோடைக்கால இணை ஒலிம்பிக் போட்டிகளில் பங்கேற்றதன் மூலம் இணை ஒலிம்பிக் போட்டிகளில் அடியெடுத்து வைத்தது. இப்போட்டிகளில் இலங்கை சார்பில் ஒரேயொரு வீரராக காலிக பதிரண தடகளப் போட்டிகளில் கலந்து கொண்டார். அதன் பின்னர் நடைபெற்ற அனைத்துக் கோடைக்கால இணை ஒலிம்பிக் போட்டிகளிலும் இலங்கை பங்குபெற்று வந்துள்ளது. எனினும், இதுவரை குளிர்கால இணை ஒலிம்பிக் போட்டிகளில் அது பங்குபெறவில்லை.

லண்டனில் நடைபெற்ற 2012 கோடைக்கால இணை ஒலிம்பிக்கில் இலங்கை தனது முதல் பராலிம்பிக் பதக்கத்தை வென்றது. இவ் ஒலிம்பிக்கில் பிரதீப் சஞ்சய ஆடவர் 400 மீற்றர் T46 பிரிவில் வெண்கலப் பதக்கம் வென்றார்.

ரியோவில் இடம்பெற்ற 2016 கோடைக்கால இணை ஒலிம்பிக்கில் இலங்கை வெண்கலப் பதக்கம் ஒன்றை வென்றது. ஆடவர் ஈட்டி எறிதல் F46 பிரிவில் தினேசு பிரியந்த இப் பதக்கத்தைப் பெற்றார்.

தோக்கியோவில் இடம்பெற்ற 2020 கோடைக்கால இணை ஒலிம்பிக்கில் இலங்கை தனது முதலாவது இணை ஒலிம்பிக் தங்கப் பதக்கத்தைப் பதிவு செய்தது. தினேசு பிரியந்த ஏரத் ஆடவர் ஈட்டி எறிதல் F46 பிரிவில் தங்கப் பதக்கத்தை வென்றதோடு, 67.79 மீ தூரம் ஈட்டி எறிந்து புதிய உலக மற்றும் இணை ஒலிம்பிக் சாதனைகளைப் படைத்தார். துலான் கொடித்துவக்கு 2020 கோடைக்கால இணை ஒலிம்பிக்கில் ஆடவர் ஈட்டி எறிதல் F46 பிரிவில், 65,61 மீ தூரம் ஈட்டி எறிந்து வெண்கலப் பதக்கம் வென்றார்.

பதக்கப் பட்டியல்
----------------

| போட்டிகள் | தங்கம் | வெள்ளி | வெண்கலம் | மொத்தம் |
| --- | --- | --- | --- | --- |
| 2020 தோக்கியோ | 1 | 0 | 1 | 2 |
| 2012 லண்டன் | 0 | 0 | 1 | 1 |
| 2016 ரியோ | 0 | 0 | 1 | 1 |
| மொத்தம் (3 போட்டிகள்s) | 1 | 0 | 3 | 4 |

பதக்க வெற்றியாளர்கள்
--------------------

| பதக்கம் | பெயர் | விளையாட்டு | Sport | Event |
| --- | --- | --- | --- | --- |
| 3 வெண்கலம் | சஞ்சய, பிரதீப்பிரதீப் சஞ்சய | ஐக்கிய இராச்சியம் 2012 லண்டன் |  தடகளம் | ஆடவர் 400 மீற்றர் T46 |
| 3 வெண்கலம் | பிரியந்த, தினேசுதினேசு பிரியந்த | பிரேசில் 2016 ரியோ டி செனீரோ |  தடகளம் | ஆடவர் ஈட்டி எறிதல் F46 |
| 3 தங்கம் | பிரியந்த, தினேசுதினேசு பிரியந்த | சப்பான் 2020 தோக்கியோ |  தடகளம் | ஆடவர் ஈட்டி எறிதல் F46 |
| 3 வெண்கலம் | கொடித்துவக்கு, துலான்துலான் கொடித்துவக்கு | சப்பான் 2020 தோக்கியோ |  தடகளம் | ஆடவர் ஈட்டி எறிதல் F64 |

மேலும் பார்க்க
--------------

* ஒலிம்பிக்கில் இலங்கை

மேற்கோள்கள்
-----------

1. ↑  வார்ப்புரு:IPC npc profile
2. ↑
3. ↑
4. ↑  "Athletics - Men's Javelin Throw - F64 Schedule | Tokyo 2020 Paralympics". *..* (ஆங்கிலம்). 2021-08-30 அன்று மூலம் பரணிடப்பட்டது. 2021-08-30 அன்று பார்க்கப்பட்டது.
5. ↑

வார்ப்புரு:Nations at the Paralympics
வார்ப்புரு:National sports teams of Sri Lanka

  

வார்ப்புரு:SriLanka-sport-stub
வார்ப்புரு:Paralympic-nation-stub
**4-வினைல்பீனால்** (*4-Vinylphenol*) என்பது C8H8O என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். பீனாலிக் சேர்மமான இது மதுபான வகைகளில் காணப்படுகிறது. பிரெட்டனோமைசசு என்ற நுரைமம் வகை நொதி மூலம் 4-வினைல்பீனால் உற்பத்தி செய்யப்படுகிறது. அதிக அடர்த்தியை அடையும்போது 4-வினைல்பீனால் மதுவின் வாசனையை விரும்பத்தகாத மருந்து போன்ற அடர்நெடியுடையதாக மாற்றும். மதுவில் காணப்படும் அந்தோசயனிடின் போன்ற மற்ற மூலக்கூறுகளுடன் வினைபுரிந்து 4-வினைல்பீனால் புதிய வேதிப்பொருள்களை உருவாக்கும்.  வெண்மை நிற மதுவகைகளில் 4-வினைல்பீனால் லிட்டருக்கு 70-1150 மைக்ரோகிராம் என்ற அதிக அளவிலும் வினைல்குவாயாகால் லிட்டருக்கு 10-490 மைக்ரோகிராம் அளவிலும் காணப்படுகின்றன. சிவப்பு நிற மதுவகைகளில் தொடர்புடைய எத்தில் பீனால்களே காணப்படுகின்றன.

தயாரிப்பு மற்றும் வினைகள்
-------------------------

பாரா-குமாரிக் அமிலம் பிரெட்டனோமைசசு நுரைமம் மூலம் 4-வினைல்பீனாலாகவும் தொடர்ந்து 4-எத்தில்பீனாலாகவும் உருவாதல் 
முன்னோடிச் சேர்மமான பாரா-குமாரிக் அமிலத்திலிருந்து 4-வினைல்பீனால் உற்பத்தி செய்யப்படுகிறது. பாரா-குமாரிக் அமிலத்தை பிரெட்டனோமைசசு நுரைமம் சின்னமேட்டு டிகார்பாக்சிலேசு நொதியின் உதவியால் 4-வினைல்பீனாலாக மாற்றுகிறது.  வினைல் பீனால் ரிடக்டேசு என்ற நொதி 4-வினைல்பீனாலை மேலும் 4-எத்தில் பீனாலாக ஒடுக்குகிறது. குமாரிக் அமிலம் சில சமயங்களில் நுண்ணுயிரியல் ஊடகங்களில் சேர்க்கப்பட்டு வாசனை மூலம் பிரட்டனோமைசசின் இருப்பின் நேர்மறையான அடையாளத்தை செயல்படுத்துகிறது.

மேற்கோள்கள்
-----------

1. ↑  Structure of new anthocyanin-derived wine pigments. Hélène Fulcrand, Paulo-Jorge Cameira dos Santos, Pascale Sarni-Manchado, Véronique Cheynier and Jean Favre-Bonvin, J. Chem. Soc. Perkin Trans. 1, 1996, pages 735-739, எஆசு:10.1039/P19960000735
2. ↑  Flüchtige phenolische Verbindungen in Wein = Volatil phenolic compounds of wine. Rapp A. and Versini G. Deutsche Lebensmittel-Rundschau, 1996, vol. 92, no2, pages 42-48, வார்ப்புரு:INIST (German)
3. ↑  Brettanomyces Monitoring by Analysis of 4-ethylphenol and 4-ethylguaiacol பரணிடப்பட்டது 2008-02-19 at the வந்தவழி இயந்திரம் at etslabs.com
ஒலிம்பியா மையம்
**ஒலிம்பியா மையம்** *(Olympia Centre)* என்பது சிக்காகோ நகரில் உள்ள ஒரு  உயரமான கட்டிடமாகும். இக்கட்டிடத்தின் குறுகலான மேல் பகுதியில் குடியிருப்புகளும் கீழ்ப் பகுதியில் அலுவலகங்கள் செயல்படுகின்ற வகையிலும் கட்டப்பட்ட ஒரு கலப்பு பயன்பாட்டுக் கட்டிடமாக இருக்கிறது. சிகீட்மோர், ஓவிங்சு மற்றும் மெர்ரில் எல்.எல்.பி நிறுவனம் வடிவமைத்து கட்டியுள்ள இக்கட்டிடம் 63 மாடிகள் கொண்ட 725 அடி உயரக் கட்டிடமாகவும், சிகாகோ நகரத்தின் மிக உயரமான கட்டிடமாகவும் நகரின் நடுவில் உயர்ந்து நிற்கிறது. கட்டிடத்தின் வெளிப்புறம் இத்தாலியில் ஒழுங்குபடுத்தப்பட்ட சுவீடியக் கருங்கற்கள் அழகாகப் பதியப்பட்டுள்ளது. 1981 ஆம் ஆண்டில் தொடங்கப்பட்ட கட்டுமானம் 1986 ஆம் ஆண்டு நிறைவு பெற்றது. இக்கட்டிடத்தின் பெயரான ஒலிம்பியா மையம், அசலாக இக்கட்டிடத்தின் வடிவமைப்பாளரான ரொறன்ரோ நகரத்தைச் சார்ந்த ஒலிம்பியா மற்றும் யார்க்குடன் தொடர்பு கொண்டுள்ளது.

நெய்மான் மார்கசுவால் ஆக்ரமிக்கப்பட்டுள்ள ஒரு சில்லறை வணிகப் பிரிவு, 6 ஆவது மாடி முதல் 23 ஆவது மாடி வரையில் வர்த்தக வணிகப் பிரிவு மற்றும் 24 வது மாடி முதல் 63 ஆவது மாடிவரை தனியர்களுக்கான குடியிருப்புப் பகுதிகள் என ஒலிம்பியா மையம் மூன்று பகுதிகளாகப் பிரிக்கப்பட்டுள்ளது.

வெய்சுபுளூத் குழந்தை மருத்துவமனை ஒலிம்பியா மையத்தின் அறைத்தொகுதி எண் 820 இல் அமைந்துள்ளது. சிகாகோ நகரில் இம்மருத்துவமனை மட்டுமே அழைப்பவர்களின் வீடுகளுக்கே சென்று அவர்களின் குடும்பத்தினருக்கு மருத்துவம் பார்க்கும் நடைமுறையைப் பின்பற்றி வருகிறது. சிகாகோவின் சப்பானியத் தூதரகம் அறைத் தொகுதி எண் 1100 இல் அமைந்துள்ளது.

மேற்கோள்கள்
-----------

1. ↑  Weissbluthpediatrics.com
2. ↑  "Home Page". Consulate-General of Japan in Chicago. January 31, 2009 அன்று பார்க்கப்பட்டது.
3. ↑  "Contact, Hours, & Directions." Consulate-General of Japan in Chicago. Retrieved on March 7, 2010.

* Emporis listing
**பிரவீந்த்குமார் ஜக்னாத்** (Pravind Kumar Jugnauth) (பிறப்பு: 1961 திசம்பர் 25) இவர் ஓர் மொரிசிய அரசியல்வாதி ஆவார். இவர் மொரிசியசின் பிரதமராக இருக்கிறார். ஏப்ரல் 2003 முதல் இவர் போர்க்குணமிக்க சோசலிச இயக்கம் கட்சியின் தலைவராக இருந்தார்.  இவர் பல அமைச்சங்களில் பதவி வகித்துள்ளார். மேலும் எதிர்க்கட்சித் தலைவராகவும் இருந்தார்.

ஆரம்பகால வாழ்க்கை
-----------------

மொரிசியசின் வகோஸ்-பீனிக்ஸ் நகரின் புறநகர்ப் பகுதியான லா கேவர்னில் 1961 திசம்பர் 25 அன்று பிறந்த இவர், அகிர் (யாதவர்) சாதியைச் சேர்ந்த ஒரு இந்துக் குடும்பத்தில், ஒரு வழக்கறிஞரான அனெரூட் ஜக்நாத்துக்கும், பள்ளி ஆசிரியரான சரோஜினி பல்லா என்பவருக்கும் பிறந்தார். இவருக்கு சாலினி ஜக்நாத்-மல்கோத்ரா என்ற மூத்த சகோதரி உள்ளார். 

ஆரிய வேத இந்து ஆரம்பப் பள்ளிக்குப் பிறகு, பேரரசின் கல்லூரி க்யூரிபிப்பில் படித்தார். பின்னர் இவர் பக்கிங்காம் பல்கலைக்கழகத்தில் சட்டம் பயின்றார். இதற்காக லிங்கனின் விடுதியில் சேர்ந்து ஒரு வழக்கறினரானார். பின்னர் இவர் பிரான்சில் உள்ள ஐக்ஸ்-மார்சேய் பல்கலைக்கழகத்தில் சேர்ந்தார். அங்கு இவர் *"டிப்ளமோ என் டிராய்ட் சிவில்"* பட்டம் பெற்றார் *.*

குடும்ப வாழ்க்கை
----------------

இவர் 1992 இல் கோபிதா ராம்தானே என்பவரை மணந்தார், சோனிகா, சோனாலி , சாரா என்ற மூன்று மகள்கள் இவருக்கு இருந்தனர்.

குறிப்புகள்
-----------

1. ↑   *Political Handbook of the World 2015*.
2. ↑  "Archived copy". 23 October 2009 அன்று மூலம் பரணிடப்பட்டது. 2009-09-30 அன்று பார்க்கப்பட்டது.CS1 maint: archived copy as title (link)
3. ↑  "Archived copy" (PDF). 9 May 2009 அன்று மூலம் (PDF) பரணிடப்பட்டது. 2009-04-12 அன்று பார்க்கப்பட்டது.CS1 maint: archived copy as title (link)
4. ↑  "Mauritius: Indo-Mauritians in the general elections". *African Democracy Encyclopaedia Project*. EISA. 2020-05-28 அன்று பார்க்கப்பட்டது.
**இணைதிறன்** அல்லது **இயைனி** அல்லது **வலுவளவு** (*Valence*) என்பது ஒற்றை இணைப்பு கொள்ளக்கூடிய எத்தனை அணுக்கள் ஓர் அணுவுடன் இணையக் கூடும் என்பதன் அளவு ஆகும். ஒற்றை இணைப்பு கொள்ளக்கூடிய அணுக்கள் என்பன முன்னர் ஐதரசன் அல்லது குளோரின் அணுக்களாகக் கருதப்பட்டன.

ஒவ்வொரு அணுவும் தனியாக இருப்பதைக் காட்டிலும் மற்றொரு அணுவுடன் இணைந்து மூலக்கூறாகவே காணப்படுகின்றது.

ஐயூபாக் வரையறை
--------------

ஒரு தனிமத்தின் இணைதிறன் என்பது அத்தனிமத்தின் ஒரு அணுவுடனோ அல்லது அத்தனிமத்தின் ஓர் அணு மாற்றீடாக இணையும் ஒரு பகுதியுடனோ இணையும் ஓரிணைதிறன் அணுக்களின் (முன்னதாக, இது ஐதரசன் அல்லது குளோரின் அணுக்களாகக் கருதப்பட்டன) பெரும எண்ணிக்கை ஆகும். [*The maximum number of univalent atoms (originally hydrogen or chlorine atoms) that may combine with an atom of the element under consideration, or with a fragment, or for which an atom of this element can be substituted*].

எளிய விளக்கம்
-------------

ஒரு அணுவின் இணைதிறன் (இயைனி) என்பது அந்த அணு உள்ள மூலக்கூறுகளில் உள்ள மற்ற அணுக்களுடன் அது பகிர்ந்து கொள்ளக்கூடிய அல்லது ஏற்படுத்திக்கொள்ளக்கூடிய வேதிப்பிணைப்புகளின் எண்ணிக்கையே ஆகும். எடுத்துக்காட்டாக நீர் மற்றும் மீத்தேன் ஆகியவற்றை கொள்ளலாம்:

H-O-H (நீர்) 

மீத்தேன்
மேற்கண்ட நீர் மூலக்கூறில் ஐதரசனின் இணைதிறன் ஒன்று ஏனெனில் ஒவ்வொரு ஐதரசன் அணுவும் ஒரேயொரு பிணைப்புதான் கொண்டுள்ளது. ஆனால் ஆக்சிசனின் இணைதிறன் அல்லது இயைனி இரண்டு ஆகும் ஏனெனில் ஆகிசன் அணு இரண்டு பிணைப்புகள் கொண்டுள்ளன. படத்தில் உள்ள மீத்தேன் மூலக்கூற்றில் கரிம அணு நான்கு ஐதரச அணுக்களுடன் பிணைப்பு கொண்டுள்ளது. ஆனால் ஒவ்வொரு ஐதர அணுவும் ஒரேயொரு பிணைப்புதான் கொண்டுள்ளது. எனவே கரிம அணுவின் இணைதிறன் அல்லது இயைனி நான்கு ஆகும், ஆனால் ஐதரசனின் இணைதிறன் ஒன்று.

நோக்குதவி
---------

1. ↑  IUPAC Goldbook
**மிர்கால் மீன்** (*Mrigal carp*) என்பது இந்திய கெண்டை வகையைச் சேர்ந்த மீனாகும். இது ஓர் நன்னீர் மீன். இது சுவை மிகுந்த மீனாகும். இது மிக விரைவாக வளரக்கூடியது. இவை அதிகப் பட்சம் 3.3 அடி நீளமும்வரை வளரும். இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள்.

தோற்றம்
-------

மிர்கால் நீண்ட உடல் அமைப்பைக்கொண்டவை. இம்மீனின் தலை சிறியதாகவும். இம்மீனின் உதடுகள் சுருக்கம் இன்றியும் காணப்படும். இம்மீனின் வாய் கீழ்நோக்கி திறந்திருக்கும்.

உணவுப் பழக்கம்
--------------

இது குளத்தின் தரை மட்டத்தில் உள்ள, மக்கிய உணவுப்பொருட்களையும், நத்தை, புழுப் பூச்சிகளை உண்டு வளருகிறது. இது ஓர் ஆண்டில் 1/2 கிலோ முதல் 3/4 கிலோ வரை வளரும் திறன் கொண்டவை.

இனப்பெருக்கக் காலம்
-------------------

இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.

உசாத்துணை
---------

காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக் கட்டுரை

1. ↑  வார்ப்புரு:IUCN2012.2
2. ↑  The cultured mrigal carp has been cited as *Cirrhinus mrigala* and is so still treated by FAO, whereas sources such as FishBase, IUCN Red List and Eschmeyer's Catalog of Fishes now consider *C. cirrhosus* and *C. mrigala* as distinct species
3. ↑  Froese, Rainer and Pauly, Daniel, eds. (2014). "Cirrhinus cirrhosus" in FishBase. May 2014 version.
4. ↑
**சித்தார்த் மேனன்** என்பவர் தமிழ்நாட்டு தொலைக்காட்சி நடிகர் மற்றும் நடனக் கலைஞர் ஆவார். இவர் 2010ஆம் ஆண்டு விஜய் தொலைக்காட்சியில் ஒளிபரப்பான 'அழகிய தமிழ் மகன்' என்ற போட்டி நிகழ்ச்சியில் பங்குபெற்று அதன் மூலம் சின்னத்திரைக்கு நடிகராக அறிமுகமானார். 'என் பெயர் மீனாட்சி' (2010-2011), ஆபீஸ் (2014-2015), றெக்கை கட்டி பறக்குது மனசு (2017-2019) போன்ற பல தொடர்களில் நடித்துள்ளார்.

2018ஆம் ஆண்டு 1வது ஜீ தமிழ் குடும்பம் விருதுகள் நிகழ்ச்சியில் அணைத்து சுற்றிலும் சிறந்தவர் என்ற சிறப்பு விருதும் வென்றுள்ளார்.

ஆரம்பகால வாழ்க்கை
-----------------

சித்தார்த் மேனன் சென்னை தமிழ்நாட்டில் ஒரு மலையாளி குடும்பத்தில் மகனாக பிறந்தார். 2010ஆம் ஆண்டு விஜய் தொலைக்காட்சி நடத்திய ஆண்களுக்கான போட்டி நிகழ்ச்சியான **அழகிய தமிழ் மகன்** என்ற நிகழ்ச்சியில் போட்டியாளராக பங்குபெற்றார். இதன் வாயிலாக நடிப்புத்துறைக்கு அறிமுகமானார். இவரின் மனைவி பெயர் பிரியதர்ஷினி. இருவரும் ஒன்றாக இணைத்து 2018 இல் ஜீ தமிழ் தொலைக்காட்சியில் **திரு & திருமதி கில்லாடிஸ்** என்ற கணவன் மனைவி போட்டி விளையாட்டு நிகழ்ச்சியில் பங்குபெற்று வெற்றியும் அடைந்தார்கள் என்பது குறிப்பிடத்தக்கது.

தொடர்கள்
--------

|
|  |
| ஆண்டு | தொடர் | கதாபாத்திரம் | அலைவரிசை |
| 2010 | அழகிய தமிழ் மகன் | போட்டியாளராக | விஜய் தொலைக்காட்சி |
| 2010-2011 | என் பெயர் மீனாட்சி | சக்தி |
| 2013-2016 | சரவணன் மீனாட்சி 2 | வைத்தீஸ்வரன் |
| 2014-2015 | கல்யாணம் முதல் காதல் வரை |  |
| ஆபீஸ் | கமல் |
| 2014 | ஜோடி நம்பர் 1 பகுதி 7 | போட்டியாளராக |
| 2016 | அச்சம் தவிர் |
| 2016-2017 | டான்ஸ் ஜோடி டான்ஸ் | ஜீ தமிழ் |
| 2017-2019 | றெக்கை கட்டி பறக்குது மனசு | தமிழ் |
| 2019-–ஒளிபரப்பில் | தேன்மொழி பி.ஏ |  | விஜய் தொலைக்காட்சி |
|

மேற்கோள்கள்
-----------
**சித்தார்த் மல்ஹோத்ரா** (இந்தி: सिद्धार्थ मल्होत्रा, குசராத்தி: સિદ્ધાર્થ મલ્હોત્રા) (பிறப்பு: 16 ஜனவரி 1985) கரண் ஜோஹர் இயக்கிய 2010 ஆம் ஆண்டில் வெளியான "மை நேம் இஸ் கான்" படத்தில் சித்தார்த் முதலில் உதவி இயக்குநராக பணியாற்றினார்.இவர் ஒரு பாலிவுட் திரைப்பட நடிகர் ஆவார். கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் அறிமுகம் ஆனார். அதைத் தொடர்ந்து ’ஹம்சீ தோ பம்சீ’, ’ஏக் வில்லன்’ போன்ற திரைப்படங்களில் நடித்துள்ளார். இவர் 2010ஆம் ஆண்டு சாருக் கான் மற்றும் கஜோல் நடித்த மை நேம் இஸ் கான் என்ற திரைப்படத்தில் உதவி இயக்குநராகப் பணிபுரிந்தார் என்பது குறிப்பிடத்தக்கது.

திரைப்படங்கள்
-------------

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2010 | மை நேம் இஸ் கான் |  | உதவி இயக்குனர் |
| 2012 | ஸ்டூடண்ட் ஆஃப் த இயர் | அபிமன்யு சிங் |  |
| 2014 | ஹம்சீ தோ பம்சீ | நிகில் பரத்வாஜ் |  |
| 2014 | ஏக் வில்லன் | குரு |  |
| 2015 | பிரதர்ஸ் | மான்டி பெர்னாண்டஸ் |  |
| 2016 | கபூர் அன்ட் சன்ஸ் | அர்ஜுன் கபூர் |  |
|  | பார் பார் தேகோ | ஜெய் வர்மா |  |
| 2017 | ஜென்டில்மேன் | கெளரவ்/ரிஷி |  |
|  | இட்லேபக் | விக்ரம் சேத்தி |  |
| 2018 | ஐயாரி | மேஜர் ஜெய் பக்ஷி |  |
| 2019 | ஜபரியா ஜோடி | அபய் சிங் |  |
|  | மர்ஜாவான் | ரகு |  |

வெளி இணைப்புகள்
---------------

* ஐ.எம்.டி.பி இணையத்தளத்தில் சித்தார்த் மல்ஹோத்ரா
**துருக் ட்ஸெந்தென** ("விரித்திரநாக (டிராகன்) இராச்சியம்") என்று தொடங்கும் பாடல் பூட்டான் நாட்டின் நாட்டுப்பண் ஆகும்.

இது 1953இல் நாட்டுப்பண்ணாக ஏற்கப்பட்டது. "அகு டொங்மி" இசை அமைத்த இப்பாடலை எழுதியவர் தஷொ கியால்டுன் தின்லி. இந்தியாவில் கல்விபெற்ற டொங்மி, ராணுவ பிராஸ் பாண்டின் தலைவரானார். அப்போது இந்தியப் பிரதமரான நேருவின் வருகையை ஒட்டி நாட்டுப்பண் ஒன்றுக்கான தேவை ஏற்பட்டது. டொங்மியின் முதல் இசை பிரித்தானியா, இந்தியா ஆகிய நாடுகளின் நாட்டுப்பண்களுடன், *த்ரி னியம்ப மெட் பா பெமாய் த்ரி* (தமிழில்: மாறாத தாமரை சிம்மாசனம்) பூட்டானிய கிராமிய இசையயும் அடியொற்றி அமைந்திருந்தது. டொங்மிக்குப் பின் இசைக் குழுத் தலைவர்களாகப் பதவி ஏற்றவர்கள் இரண்டு முறை இப் பாடலின் இசையில் மாற்றம் செய்தனர்.

தொடக்கத்தில் இந் நாட்டுப்பண் 12 வரிகளைக் கொண்டிருந்தது. ஆனால் 1964 இல் அரசரின் செயலாளர் நாட்டுப்பண்ணைத் தற்பொழுது பயன்படும் 6 வரிகளைக் கொண்ட பாடலாக மாற்றினார்.

கிராமிய இசையைத் தழுவி உருவாக்கப்பட்ட இப்பாடலுக்கு நடன வடிவம் ஒன்றும் உண்டு. டொங்மியே இதனையும் இயக்கினார்.

ஜொங்கா
------

འབྲུག་ཙན་དན་བཀོད་པའི་རྒྱལ་ཁབ་ནང་  

དཔལ་ལུགས་གཉིས་བསྟན་སྲིད་སྐྱོང་བའི་མགོན་  

འབྲུག་རྒྱལ་པོ་མངའ་བདག་རིན་པོ་ཆེ་  

སྐུ་འགྱུར་མེད་བརྟན་ཅིང་ཆབ་སྲིད་འཕེལ་  

ཆོས་སངས་རྒྱས་བསྟན་པ་དར་ཞིང་རྒྱས་  

འབངས་བདེ་སྐྱིད་ཉི་མ་ཤར་བར་ཤོག་

பூட்டானிய வரிகளின் ஒலிபெயர்ப்பு
-------------------------------

*த்ருக் ட்ஸெண்டென் கொய்பி க்யெல்காப் னா*  

*பெல் லூக் னிக் டெண்ஸி சொங்வாய் க்யொன்*  

*த்ருக் ஙாதக் கியெல்பொ ரின்பொக்*  

*கு ஜ்ர்மெ டென்சிங் சம் ட்ஸிட் பெல்*  

*சொ சாங்யெ டென்பா டார்ஷிங்க் கியெல்*  

*பாங் டெக்யெட் ன்யிமா ஷார் வர் ஷொ.*

தமிழ்
-----

சைபிரசு மரங்கள் சூழ்ந்த டிராகன் சாம்ராச்சியத்தில்,  

துறவிமாடங்களும், பாரம்பரியங்களும் கொண்ட புண்ணியபூமியில்,  

டிராகன் பேரரசரின், செங்கோலாட்சியில்,  

அவரின் நல்ஆசியாலும், வளமான ஆட்சியாலும்,  

அறிவொளி செழித்து தழைத்தோங்கி,  

மக்கள் அமைதியும் மகிழ்ச்சியும் கொண்டு கதிரவனாக பிரகாசிக்கட்டும்  


| * பா
* உ
* தொ
ஆசியாவின் நாட்டுப்பண்கள் |
| --- |
| 
நாட்டுப்பண்கள்
ஆப்கானிசுத்தான் **·** 
ஆர்மீனியா **·** 
அசர்பைசான் **·** 
பகரெயின் **·** 
வங்காளதேசம் **·** 
பூட்டான் **·** 
புரூணை **·** 
மியன்மார் **·** 
கம்போடியா **·** 
மக்கள் சீனக் குடியரசு **·** 
சைப்பிரசு **·** 
கிழக்குத் திமோர் **·** 
எகிப்து **·** 
சார்சியா **·** 
இந்தியா **·** 
இந்தோனீசியா **·** 
ஈரான் **·** 
ஈராக் **·** 
இசுரேல் **·** 
சப்பான் **·** 
யோர்தான் **·** 
கசாக்சுத்தான் **·** 
வடகொரியா **·** 
தென்கொரியா **·** 
குவைத் **·** 
கிர்கிசுத்தான் **·** 
லாவோசு **·** 
லெபனான் **·** 
மலேசியா **·** 
மாலைதீவுகள் **·** 
மங்கோலியா **·** 
நேபாளம் **·** 
ஓமான் **·** 
பாக்கிசுத்தான் **·** 
பாலத்தீனம் **·** 
பிலிப்பைன்சு **·** 
கட்டார் **·** 
உருசியா **·** 
சவூதி அரேபியா **·** 
சிங்கப்பூர் **·** 
இலங்கை **·** 
சிரியா **·** 
தாசிக்கிசுத்தான் **·** 
தாய்லாந்து **·** 
துருக்கி **·** 
துருக்மெனிசுத்தான் **·** 
ஐக்கிய அரபு அமீரகம் **·** 
உசுபெக்கிசுத்தான் **·** 
வியட்நாம் **·** 
யேமன்
பிரதேச நாட்டுப்பண்கள்
அப்காசியா (பிணக்கு) **·** 
ஈராக்கிய குர்திசுத்தான் **·** 
நாகோர்னோ-கராபாக் (பிணக்கு) **·** 
வட சைப்பிரிய துருக்கியக் குடியரசு (பிணக்கு) **·** 
கால்சா நாட்டுப்பண் (சீக்கியர்) **·** 
தென் ஒசெட்டியா (பிணக்கு) **·** 
சீனக்குடியரசு (தாய்வான்) (பிணக்கு) **·** 
திபேத் **·** 
துவா (ரசியா)
ஆசியான் அமைப்பு
ஆசியான்
 |
**மாரத்தான் சமர்** (*Battle of Marathon*) கிமு 490 ஆம் ஆண்டில் கிரேக்கம் மீதான பாரசீகர்களின் முற்றுகையின் முதல் கட்டத்தில் இடம் பெற்றது. இப்போர் பண்டைய கிரேக்கத்தின் ஏதென்ஸ் நகர மக்களுக்கும், பாரசீகத்தின் அகாமனிசிய பேரரசர் முதலாம் டேரியசின் படைகளுக்கும் இடையே நடைபெற்றது. போரின் முடிவில் கிரேக்கப்படைகள் வெற்றி கொண்டது. பாரசீகப்படைகள் தோற்று ஓடியது.

வரலாறு
------

அகாமனிசிய பேரரசின் அனதோலியா மாகாணத்தில் ஐயோனியா பகுதியில் வாழ்ந்த கிரேக்கர்கர்கள், அகாமனிசியப் பேரரசுக்கு எதிராக கிளர்ச்சி செய்யத் துவங்கினர். எனவே கிரேக்கர்களுக்கு பாடம் புகட்ட பேரரசர் முதலாம் டேரியஸ், கடல்வழியாக 600 கப்பற்படைக் கொண்டு ஏதென்ஸ் மீது படையெடுத்தார். 

முதலில் கிரேக்கத்தின் எரீத்திரியா தீவை முற்றுகையிட்டார். ஆறு நாள்கள் முற்றுகையை தாக்குப்பிடித்த எரித்திரியா, முடிவில் பெர்சியாவிடம் வீழ்ந்தது. கோட்டையும், வீடுகளும், ஆலயங்களும் அழித்து தீக்கிரையாக்கப்பட்டன, மக்கள் அடிமைகளாக சிறைபிடிக்கப்பட்டனர். இனி ஏதென்ஸை எளிதில் வீழ்த்தி விடலாம் என்ற நம்பிக்கையுடன் ஏதென்ஸ் நகரத்திலிருந்து சுமார் இருபத்தாறு மைல் தொலைவிலிருந்த மாரத்தானில் தரை இறங்கியது பெர்சியப்படை. பெர்சியர்களின் வலிமையான குதிரைப்படையுடன் தரைப்படையும் சிறந்த தளபதியான தேடிஸ் தலைமையில் அணிவகுத்து போருக்குத் தயாராக நின்றது.

மற்றொரு கிரேக்க நகர அரசான ஸ்பார்ட்டாவிற்கு உதவி கோரி மிக வேகமாக ஓடக்கூடிய வீரரான பிலிப்பிடீசு என்பவனை ஏதென்ஸ் அனுப்பியிருந்தது. மலைகள் சூழப்பட்ட மாரத்தான் போர்களத்திலிருந்து ஏதென்சுக்கு செல்லும் வழிகளை அடைத்துக்கொண்டு பெர்சியர்களை எதிர்கொள்ள தயாராக இருந்தது ஏதென்ஸ் படை. வெறும் 10,000 காலாட்படைவீரர்களைக் கொண்டிருந்த ஏதென்ஸ் படைகளுக்கு ஒவ்வொரு பழங்குடி இனத்திற்கும் ஒரு தளபதி என்ற வகையில் பத்து தளபதிகள் இருந்தனர். அனைத்துப்படைகளுக்கும் கால்லிமாக்கஸ் தலைமை வகித்தார். அவர்களுக்குத் துணையாக 1000 பிளேத்தீனிய வீரர்களும் களத்தில் இருந்தனர்.

ஐந்து நாட்கள் இரண்டுப்படைகளும் சண்டையிடாமலே இருந்தன. ஸ்பார்ட்டாவிடமிருந்து உதவி வருவதற்கு தாமதமாகும் என்ற செய்தி வந்து சேர்ந்தது. அன்றைக்கு, கி.மு. 490 செப்டம்பர் மாதம் பன்னிரெண்டாம் நாள் மில்டியாடீசு தான் கிரேக்கப்படைகளுக்குத் தலைமைத்தாங்கினார். அற்புதமான தாக்குதல் வியூகத்தை வகுத்த பின் ‘வெற்றி அல்லது வீரமரணம்’ என்ற முடிவுடன் தாக்குதலை ஆரம்பித்த கிரேக்கப்படை யாரும் கற்பனை செய்திராத வகையில் மாபெரும் பெர்சியப்படையை சிதறடித்தது. 6000க்கும் மேற்பட்ட வீரர்களை இழந்த பெர்சியப்படை பின்வாங்கி கடல் வழியாக ஏதென்ஸ் நகரை தாக்க முடிவு செய்தது. மாரத்தான் போர்களத்தில் தாங்கள் பெற்ற மாபெரும் வெற்றிச்செய்தியை சொல்லவும், ஏதென்ஸ் மக்களுக்கு முன்னெச்சரிக்கை செய்யவும் ஓட்டவீரரான பீலிப்பிடீசை தவிர யாரால் முடியும். தனது தாய்நாட்டின் வெற்றிசெய்தியை மக்களுக்கு சொல்ல மூன்று மணி நேரத்தில் இருபத்தாறு மைல்களை ஓடிக்கடந்த பீலீப்பிடீசு செய்தியை சொன்ன மறுகணம் வீரமரணமடைந்து வரலாற்றில் நிலைபெற்றார். இந்த நிகழ்ச்சியின் நினைவாகவே ‘மாரத்தான் ஓட்டம்’ என்னும் நெடுந்தூர ஓட்டம் பெயரிடப்பட்டிருக்கிறது. பின் ஏதென்ஸ் படை நகரை அடைந்தது. பயந்து போன பெர்சியர்கள் தரையிறங்காமலே பின் வாங்கி சென்றனர். இந்த போர்கள வெற்றியானது அதற்கு பின் வந்த கிரேக்க நகர அரசுகள் மக்களாட்சி வழியில் நடைபெற அடித்தளம் அமைத்துக்கொடுத்தது. வரலாற்றில் நேரடியாகப் பதிவு செய்யப்பட்டுள்ள முதல் போரான ‘முதல் மாரத்தான் போர்’ ஐரோப்பிய நாகரீக வளர்ச்சிக்கு வித்திட்டது என்றால் மிகையில்லை.

இதனையும் காண்க
--------------

* முதலாம் டேரியஸ்

மேற்கோள்கள்
-----------

1. ↑  Battle of Marathon - GREEK HISTORY
திருமந்திரம் என்பது இங்கு வைணவ மந்திரத்தைக் குறிக்கும். இந்த மந்திர வியாக்கியானத்துக்கு 16 ஆம் நூற்றாண்டில் வாழ்ந்த பிள்ளை லோகஞ்சீயர், தொட்டாசிரியர் ஆகியோர் எழுதிய அரும்பத விளக்கங்களே இந்த நூல். 

வைணவத்தில் மூன்று மந்திரங்களை மந்திரத்திரையம் என்பர். அவற்றுள் முதலாவது திருமந்திரம் **ஓம் நமோ நாராயணாய** என்பது. இதனை அஷ்டாஷரம்  என்பர். இதற்கு அரும்பத விளக்கம் கூறுவதே **திருமந்திரார்த்த அரும்பத விளக்கம்** என்னும் நூல்.  திருமங்கை ஆழ்வார் "நான் கண்டுகொண்டேன்" எனப் பாடுவது இதனையே.  இதன் பொருளை விளக்கிப் பிள்ளை லோகாசாரியார் **முமுட்சுகப்படி**  என்று எழுதினார். இது இவர் எழுதிய அட்ட தச ரகசியங்களில் ஒன்று. 

முதல் திருமந்திரார்த்த பகுதிக்கு இந்தப் பிள்ளை லோகாசாரியரின் தம்பி 'அழகிய மணவாளப் பெருமாள் நாயனார்' வியாக்கியானம் எழுதியிருக்கிறார். இந்த வியாக்கியானத்துக்கு '**பிள்ளை லோகம் சீயர்'** சுருக்கமாகவும், சுத்தமாகவும் **தொட்டாசிரியர்** சற்று விரிவாகவும், **அரும்பத விளக்கம்** எழுதியிருக்கிறார்கள். பின்னர் எம்பாவையங்கார் பின்னர் மிக விரிவான மற்றொரு வியாக்கியானம் எழுதினார். இவை யாவும் ஒரு நூலாக அச்சிடப்பட்டுள்ளன. 

பல கதைகளை எழுதிச் சேர்த்த பிள்ளை லோகஞ்சீயர் இத் திருமந்திரம் உபதேசிக்கப்பட்ட கதையையும் இவ்வுரையில் கூறியிருக்கிறார்.  இந்த அரும்பதவுரை சுருக்கமாகவும், சுவையாகவும் உள்ளது.

அடிக்குறிப்பு
-------------

1. ↑  எட்டெழுத்து - ஓம் என்பது ஓர் எழுத்து.
2. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 112.
3. ↑  
வாடினேன் வாடிவருந்தினேன் மனத்தால்
பெருந்துயரிடும்பையில் பிறந்து,
கூடினேன் கூடியிளையவர்த்தம்மோடு
அவர்த்தரும் கலவியேகருதி,
ஓடினேன் ஓடியுய்வதோர்ப் பொருளால்
உணர்வெனும் பெரும் பதம் திரிந்து,
நாடினேன் நாடி நான் கண்டுகொண்டேன்
நாராயணா வென்னும் நாமம். (நாலாயிர திவ்வியப் பிரபந்தம் 948)
4. ↑  வீடு பேற்றில் விருப்பம் உள்ளவன் என்பது இதன் பொருள்
5. ↑  1891 ஆம் ஆண்டுப் பதிப்பு
6. ↑  சர்வேஸ்வரன் > பெரிய-பிராட்டி > சேனைமுதலியார் > சிவப்பன-முகன் > நாதமுனி - என ஒரு தொடர்வரிசையும், பிராட்டி > பிரமா > ரிசிகள் > நாதமுனி - என மற்றொரு வரிசையும் இதில் உள்ளது.
சித்தர்களின் கோலம் உலகியலிலிருந்து சற்றே மாறுபட்டது. சித்தர்கள் உலகியலைத் துறந்தவர்கள். அவர்களது பாடல்களும் உலகியலைக் கடந்தனவாக இருந்தன. ஓடே கலன். உண்பது ஊரிடு பிச்சை எனப் பெரும்பாலோர் வாழ்ந்தனர். அவர்கள் அணிந்திருந்த உடைகளும் மாறுபட்டிருந்தன. சட்டைமுனி்  என்னும் சித்தர் சட்டை அணிந்துகொண்டே இருந்தார். அதனால் இவரைச் சட்டைமுனி என்றும், சட்டமுனி என்றும் வழங்கினர். கம்பளிச்சட்டைமுனி எனவும் இவரைக் குறிப்பிட்டனர். பட்டினத்தார்  துறவு பூண்ட பின்னர் கோவணம் மட்டுமே உடுத்திக்கொண்டிருந்தார். சிற்றம்பல நாடிகளும், அவரது மாணாக்கர்களும்  பழுதையைக்  கட்டிக்கொண்டே வாழ்ந்தனர். வள்ளலார்  தலையில் எப்போதும் முக்காடு போட்டுக்கொண்டே வாழ்ந்தார்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 71.
2. ↑  16 ஆம் நூற்றாண்டு
3. 1 2  14 ஆம் நூற்றாண்டு
4. ↑  பழுதான கிழிந்த துணிகள்
5. ↑  வைக்கோல் புரியாலான பழுதைக் கயிற்றைக் காலில் கட்டிக்கொண்டே வாழ்ந்தார் எனவும் கூறுவர்
6. ↑  19 ஆம் நூற்றாண்டு
**சின்ன சீறா** ஒரு இசுலாமியத் தமிழ்க் காப்பியம். இதனை இயற்றியவர் *பனு அகுமது மரைக்காயர்* ஆவார். இதில் நபிகள் நாயகத்தின் திருவாழ்வு முழுவதும் பாடப்பட்டுள்ளது. உமறுப் புலவர் இயற்றிய சீறாப்புராணத்தின் தொடர்ச்சியாகக் கிட்டத்தட்ட 30 ஆண்டுகளுக்குப் பிறகு எழுதப்பட்ட நூல் சின்ன சீறா.

உள்ளடக்கம்
----------

சின்ன சீறா, சீறாப் புராணத்தின் தொடர்ச்சியாக 30 படலங்களில் **1823** பாடல்ளைக் கொண்டுள்ளது. இதிலுள்ள உள்ள **பாடல்கள்** **விருத்தப்பாவில் அமைந்தவை.**
இந்நூலின் பாடல்கள் *நபிகள் நாயகத்தின் வாழ்க்கையின் இறுதி ஆறு ஆண்டுகளின் நிகழ்வு*களைத் தருகின்றன. உமறுப் புலவரால் சீறாப் புராணத்தில் எழுதிப்படாத பகுதியைப் பனு அகுமது மரைக்காயர் இந்நூலில் நிறைவு செய்துள்ளார்.

நபிகள் நாயகம் ஒன்பது பிறநாட்டு அரசர்கள் ஒன்பது பேரை இசுலாமியத்தில் சேருமாறு அழைத்தக் கடிதங்கள் குறித்துச் சின்ன சீறாவில் காணப்படுகிறது. கைபர், ஹுனைன், தபூக் போர்கள், மக்காவின் வெற்றியும் அதற்குப் பிறகு அரபுநாடு இசுலாமியத்தில் இணைந்ததையும் இந்நூலில் பனு அகுமது மரைக்காயர் பாடியுள்ளார். ***நபிகள் நாயகம் இறையடி சேர்ந்ததுடன் சின்ன சீறா நிறைவு பெறுகிறது.***

சான்றுகள்
---------

* 4.6 சின்ன சீறா
* Ao1134.இசுலாமிய இரட்டைக் காப்பியங்கள்
**பூட்டிய அறை மர்மப்புனைவு** (*Locked room mystery*) என்பது ஒருவித இலக்கியப் பாணி. துப்பறிவுப் புனைவு மற்றும் மர்மப் புனைவுப் பாணிகளின் உட்பாணி இது. ஒரு மூடிய சூழ்நிலையில் (எ. கா. பூட்டப்பட்ட அறை) குற்றம் நிகழ்வதையும் அதைச் செய்தவரைத் துப்பறிவாளர்(கள்) கண்டுபிடிப்பதையும் கதைக்கருவாகக் கொண்டு எழுதப்படும் புனைவுகள் இப்பாணியைச் சேர்ந்தவையாகக் கருதப்படுகின்றன. இவ்வகைப் புனைவுகளில், குற்றவாளி வெளியாள் கிடையாது, அறிமுகப்படுத்தப்பட்ட கதை மாந்தருள் ஒருவராகத் தான் இருக்க முடியும். அவர்களுள் ஒன்றுக்கும் மேற்பட்டவர்களுக்கு அக்குற்றத்தைச் செய்வதற்கான உந்துதல்கள் இருக்கும். துப்பறிவாளர் எப்படி ஒவ்வொருவராக ஆராய்ந்து இறுதியில் குற்றவாளியைக் கண்டுபிடிக்கிறார் என்பது இவ்வகைப் புனைவுகளின் மையக் கருவாக அமையும்.

1954ல் வெளியான அந்த நாள் என்ற திரைப்படம் இவ்வகைப் புனைவுக்கு தமிழில் ஒரு எடுத்துக்காட்டு. இப்படத்தில் சிவாஜி கணேசனின் பாத்திரம் கதையின் துவக்கத்தில் கொலை செய்யப்படுகிறது. கொன்றவர்கள் என சந்தேகப்படக்கூடியவர்கள் அவரது மனைவி, நண்பர்கள் மற்றும் அக்கம் பக்கத்தினர். இவர்களுள் யார் கொலைகாரர் என்று துப்பறிவாளர் கண்டுபிடிப்பது தான் படத்தின் கதை.
**அமலாக்கத் துறை வழக்கின் தகவல் அறிக்கை** (Enforcement Case Information Report) (சுருக்கமாக:ECIR), அமலாக்க இயக்குனரகம் பராமரிக்கும் பொருளாதார குற்ற வழக்கின் ஒரு உள் ஆவணம் ஆகும். இது காவல் துறையினர் பராமரிக்கும் முதல் தகவல் அறிக்கை போன்று இருப்பினும், அமலாக்கத் துறை வழக்கின் தகவல் அறிக்கையை குற்றம் சாட்டப்பட்டவர்களுக்கு வழங்க வேண்டியதில்லை. பண மோசடி தடுப்புச் சட்ட வழக்கில், அமலாக்கத் துறை வழக்கின் தகவல் அறிக்கை என்பது அமலாக்க துறையால் பராமரிக்கப்படும் ஒரு உள்கட்ட ஆவணம் என்றும், அமலாக்கத் துறை வழக்கின் தகவல் அறிக்கையின் பிரதியை குற்றம் சாட்டப்பட்டவர்களுக்கு வழங்க வேண்டிய கட்டாயமில்லை என்றும் 27 சூலை 2022 அன்று இந்திய உச்ச நீதிமன்றம் தீர்ப்பு வழங்கியுள்ளது.

மேற்கோள்கள்
-----------

1. ↑  ECIR not FIR, presenting copy to accused is not mandatory: Supreme Court
2. ↑  ECIR Not Equal To FIR, Not Necessary To Supply It To Accused; Disclosure Of Grounds Of Arrest Sufficient : Supreme Court
3. ↑  SC Backs ED's Powers Under PMLA, Says Supply of ECIR to All Concerned Not Mandatory
4. ↑  ECIR cannot be equated with FIR, ED officers are not police officers: SC
**தீபாராதனை** என்பது இந்துக் கோயில்களில் நிகழும் பூசைகளின் ஒரு பகுதியாக இடம்பெறும் ஒரு நிகழ்வு ஆகும். இது பூசையின் ஒரு முக்கியக் கட்டமாக அமைகின்றது. கற்பூர ஒளியில் கிடைக்கும் தரிசனமே தீபாராதனை. தீபாரதனையின்போது பூசகர் பலவிதங்களில் தீப ஒளியை இறைவனின் திருவுருவத்துக்கு முன்னர் காட்டுவார். நித்தியம், நைமித்தியம், காமியம் என்று சொல்லப்படும் அன்றாடப் பூசை, காரணம் குறித்த பூசை, விளைவு கருதிய பூசை என்னும் மூவகைப் பூசைகளிலும் தீபாராதனை இடம்பெறுகின்றது. பூசை நிகழ்வுகளின் ஒழுங்கில் நைவேத்தியம் எனப்படும் உணவு படைத்தலுக்குப் பின்னர் தீபாராதனை தொடங்கும்.

தீப வகைகள்
----------

தீபாராதனைக்கு உரிய தீபங்கள் பெரும்பாலும் பித்தளை போன்ற உலோகங்களினால் செய்யப்படுகின்றன. பூசையின்போது பெரிதும் பயன்படும் தீபங்களுள் பின்வருவன அடங்கும்:

* ஒரு முக தீபம் அல்லது ஒற்றைத் தீபம்
* அடுக்குத் தீபம்
* பஞ்சமுக தீபம்
* வில்வ தீபம்
* இடப தீபம்
* கும்ப தீபம்
* ஈசனாதி தீபங்கள்
* கற்பூர தீபம்
* பஞ்சராத்திரிகைத் தீபம்

இவையன்றி பதினாறு வகைத் தீபங்களும் பூஜைக்குப் பயன்படுத்தப்படுகின்றன. 

1. தூபம்
2. மஹாதீபம் -
3. அலங்கார தீபம்
4. நாக தீபம்
5. விருட்சப தீபம் - விருஷ தீபம்
6. புருஷா மிருக தீபம்
7. ஓல தீபம்
8. கமடதி தீபம் - கமபதி தீபம்
9. கனு தீபம் - கஜ தீபம்
10. வியாண்யர தீபம் - வியாக்ர தீபம்
11. இம்ம தீபம் - சிம்ஹ தீபம்
12. துவஜ தீபம்
13. மயூர தீபம்
14. ஐந்தட்டு தீபம் - பூரண தீபம்
15. நட்சத்திர தீபம்
16. மேரு தீபம்.

* அடுக்கு தீபம்அடுக்கு தீபம்
* கும்ப தீபம்கும்ப தீபம்
* ஒற்றை தீபம்ஒற்றை தீபம்
* விளக்கு தீபம்விளக்கு தீபம்

அடிக்குறிப்புகள்
----------------

1. ↑  கைலாசநாதக்குருக்கள், கா. 2009. பக். 145
2. ↑  கைலாசநாதக்குருக்கள், கா. 2009. பக். 150
3. ↑

உசாத்துணைகள்
------------

* கைலாசநாதக்குருக்கள், கா. சைவத் திருக்கோவிற் கிரியை நெறி, பேராசிரியர் பிரம்மசிறீ கைலாசநாதக் குருக்கள் ஞாபகார்த்த சபை, யாழ்ப்பாணம். 2009.
**வடக்கு கிழக்கு வழித்தடம்** சிங்கப்பூர் துரிதக் கடவு சேவையின் மூன்றாவது வழித்தடமாகும். இதுவே உலகின் இரண்டாவது நீளமான சுரங்க தானியங்கி வலித்தடமாகும். தற்பொழுது இத்தடத்தின் நீளம் 20 கிலோமீட்டர். இதன் தொடக்க நிலையத்தில் இருந்து கடைசி நிலையம் செல்ல 32 நிமிடங்கள் ஆகின்றது. இந்த வழித்தடத்தின் நிறம் **செவ்வூதா** ஆகும். இந்த தடத்தின் சேவையை எஸ் பி எஸ் வழங்குகிறது.

இதன் பெயர் காட்டுவது போல், இந்த வழித்தடம் சிங்கப்பூரின் வடக்கையும் கிழக்கையும் ஒன்றிணைக்கிறது.இடையில் டோபி காட் ரயில் நிலையத்தில், வடக்கு தெற்கு வழித்தடம் உடனான சந்திப்பு உள்ளது.கிழக்கு மேற்கு வழித்தடம் உடனான சந்திப்பு ஊட்ரம் பார்க் ரயில் நிலையத்தில் உள்ளது.வட்டப்பாதை வழித்தடத்திற்கு மாற விரும்புவோர், டோபி காட் மற்றும் சிராங்கூன் ஆகியவற்றில் உள்ள சந்திப்புகளை பயன்படுத்தலாம்.

மேற்கோள்கள்
-----------

1. ↑  "Singapore Northeast Line" (PDF). Alstom. 2008-05-16 அன்று மூலம் (PDF) பரணிடப்பட்டது. 2011-10-14 அன்று பார்க்கப்பட்டது.
2. ↑  *Travel Time*, SBS Transit

வெளியிணைப்புகள்
---------------

* 
* பரணிடப்பட்டது 2011-06-05 at the வந்தவழி இயந்திரம்
*
**வடக்கு கிழக்கு மாகாணசபை** என்பது இலங்கையின் முன்னாள் அரசியல் நிர்வாக அலகுகளுள் ஒன்றாகும். இது இலங்கையின் மாகாண அலகுகளாக இருந்த வட்டக்கு கிழக்கு மாகாணங்களை இணைத்து உருவாக்கப்பட்ட வடக்கு கிழக்கு மாகாணத்தை நிர்வகிப்பதற்காக கொண்டுவரப்பட்ட நிர்வாக சபையாகும். இது 1987 ஆண்டின் இலங்கை இந்திய ஒப்பந்தத்தின் அடிப்படையில் 1988 இல் நடைபெற்ற மாகாணசபைக்கான பொதுத்தேர்தலைத்தொடர்ந்து நடைமுறைக்கு வந்தது.

தற்போது இலங்கையின் ஆரசியல் மாற்றங்களால், இம்மாகாண சபைக்கான தேர்தல் இடம்பெறுவதில்லை. தேரதல்கள் இன்றி ஆளுநருக்கு கீழான, மத்திய அரசின் நேரடி நிர்வாகத்தின் கீழ் இது கொண்டுவரப்பட்டுள்ளது. இம்மாகாணசபைகள் இப்போது கொழும்பு மேல் நீதிமன்ற உத்தரவிற்கமைய பிரிக்கப்பட்டு வடக்கு மாகாணசபையானது கன்னியாப் பகுதியில் இயங்கிவருகின்றது, திருகோணமலையில் உள்ள இரண்டு மாகாணசபைகளும் வெவ்வெறிடத்தில் இருப்பதால் பொதுமக்கள் சிரமங்களை எதிர்கொள்கின்றனர்.

வடகிழக்கு இணைப்பு ரத்து தீர்ப்பு
--------------------------------

1987 இல் கைச்சாத்திடப்பட்ட இந்திய இலங்கை ஒப்பந்தத்துக்கு அமைய, ஒன்றாக்கப்பட்ட இலங்கையின் வடக்கு கிழக்கு மாகாணங்கள் செல்லுபடியாகாது என இலங்கை உயர் நீதிமன்றம் தீர்ப்பு ஒன்றில் தெரிவித்துள்ளது. அந்தத் **தீர்ப்பு வடகிழக்கு இணைப்பை ரத்து** செய்கின்றது. "வடக்கு கிழக்கின் இணைப்பானது கிழக்கு மாகாண மக்களின் அடிப்படை உரிமைகளைப் பாதிப்பதாகக் கூறித் தாக்கல் செய்யப்பட்ட இந்த வழக்கில் அளிக்கப்பட்டுள்ள இத் தீர்ப்பில், கிழக்கு மாகாணத்துக்குத் தனியானதொரு தேர்தல் நடத்தப்பட வேண்டும் என்றும் நீதிமன்றம் உத்தரவிட்டுள்ளது."

வெளி இணைப்புகள்
---------------

* வடக்கு கிழக்கு மாகாணசபை பரணிடப்பட்டது 2006-02-18 at the வந்தவழி இயந்திரம் அதிகாரப் பூர்வத்தளம் (ஆங்கில மொழியில்)
* வடகிழக்கு இணைப்பு ரத்து

| * பா
* உ
* தொ
வட மாகாணம், இலங்கை |
| --- |
| வரலாறு | 
* ஈழப்போர்
* வட கிழக்கு மாகாணம்

 |
| அரசு | 
* வட மாகாண சபை
* ஆளுநர்
* முதலமைச்சர்
* 1வது வட மாகாண சபை

 |
| தேர்தல் தொகுதிகள் | 
* யாழ்ப்பாணம்
* நல்லூர்
* சாவகச்சேரி
* காங்கேசன்துறை
* ஊர்காவற்துறை
* பருத்தித்துறை
* உடுப்பிட்டி
* வட்டுக்கோட்டை
* கோப்பாய்
* மானிப்பாய்
* கிளிநொச்சி
* மன்னார்
* முல்லைத்தீவு
* வவுனியா

 |
| தேர்தல்கள் | 
* வடகிழக்கு மாகாணசபை தேர்தல், 1988
* வட மாகாண சபை தேர்தல் 2013

 |
**சீக்லா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடமேற்கில் சர்வாடா, வடக்கில் சங்கர்தலாவ், வடகிழக்கில் டுங்கிரி, மேற்கில் பதேலி ஜகாலாலா, கிழக்கில் குண்டி, தென்மேற்கில் பதேலி தேசாய் பார்ட்டி, தெற்கில் லீலாபோர், தென்கிழக்கில் சரோண் ஆகிய ஊர்கள் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இந்த ஊரில் 2825 மக்கள் வாழ்கின்றனர். இவர்களில் 1494 பேர் ஆண்கள், 1331 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். இந்த ஊரின் வழியாக தேசிய நெடுஞ்சாலையும், மாநில நெடுஞ்சாலையும், இருப்புவழியும் போடப்பட்டுள்ளன. 

* அருகிலுள்ள நகரம்: வல்சாடு
* அருகிலுள்ள தொடருந்து நிலையம்: வல்சாடு தொடருந்து நிலையம்

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-11 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-11 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| சர்வாடா | சங்கர்தலாவ் | டுங்கிரி |
|  |  |  |
| பதேலி ஜகாலாலா | **சீக்லா** | குண்டி |
|  |  |  |
| பதேலி தேசாய் பார்ட்டி | லீலாபோர் | சரோண் |

 |
**பாலி வழிநடப்பு** என்ற ஆவணம் திசம்பர்,2007இல் இந்தோனேசியாவின் பாலி தீவில் நடந்த 2007 ஐக்கிய நாடுகள் வானிலை மாற்றம் மாநாட்டில் பங்கெடுத்த நாடுகள் உடன்பாடு கண்டதாகும்.இது இரண்டாண்டுகளுக்குப் பிறகு டென்மார்க் நாட்டில் கூடவிருந்த வானிலைமாற்ற மாநாட்டின்போது உறுதிசெய்ய வேண்டிய உடன்பாட்டிற்கு வழி கோலும் ஆவணமாக அமைந்தது.இம்மாநாடு ஐக்கிய நாடுகள் வானிலை மாற்றம் கட்டமைப்பு கூட்டத்தைச் சேர்ந்த 13ஆம் மாநாட்டு அங்கத்தவர்களையும் (COP 13)கியோட்டோ நெறிமுறையின் மூன்றாம் கூட்ட அங்கத்தவர்களையும்(COP/MOP 3) உள்ளடக்கி யிருந்தது.

பாலி வழிநடப்பு **பாலி செயலாக்கத் திட்டம்** (Bali Action Plan, BAP)உள்ளடக்கியது.தவிர கியோட்டோ நெறிமுறை கீழான அதற்கமை செயற்குழு(AWG-KP)யின் செயற்திட்டங்களையும் 2009க்கான அவர்களது இலக்குகளையும் உள்வாங்கியது. மேலும் இது **மாற்ற பழகு நிதி** (Adaptation Fund)நிறுவுதல், கியோட்டோ நெறிமுறையின் ஒன்பதாம் அங்கத்தின் வீச்சையும் உள்ளடக்கத்தையும் மீளாய்வு செய்தல்,தொழில்நுட்ப பரிமாற்றம் மற்றும் காடுகள் அழிப்பை தடுத்து கரிம உமிழ்வுகளை குறைத்தல் முதலியனவும் அடக்கியுள்ளது.

மேற்கோள்கள்
-----------

1. ↑
2. ↑

புற இணைப்புகள்
--------------

* ஐநா மாற்ற கட்டமைப்பு கூட்ட இணையதளத்தில் பாலி வழிநடப்பு குறித்த பகுதி
* பிபிசி செய்தி -பாலி வானிலை உடன்பாடு:ஓர் பார்வை
* பாலி செயலாக்கத் திட்டம்(.pdf)
* 9 மே 1992 உடன்பாட்டின் முழு உரை
* மாநாட்டின் அலுவல்முறை வலைப்பதிவு
**சத்தியன் ஞானசேகரன்** (*Sathiyan Gnanasekaran*) என்பவர் ஓர் இந்திய மேசைப் பந்து விளையாட்டு வீரர் ஆவார். 2019 ஆம் ஆண்டிற்கான மேசைப் பந்து விளையாட்டு உலக தரவரிசையின் படி இவர் 25 ஆம் இடத்தைப் பிடித்துள்ளார். 2011 ஆம் ஆண்டு நடந்த உலக இளையோர் மேசைப்பந்து சாம்பியன் பட்டப்போட்டியில் வெண்கலப் பதக்கம் வென்ற இந்திய அணியில் இவரும் ஓர் உறுப்பினராக இருந்தார். அனைத்துலக மேசைப் பந்து கூட்டமைப்பின் மேசைபந்து வீர்ர்கள் தரவரிசையில் மிக உயர்ந்த இடத்தை பிடித்துள்ள இந்தியர் என்ற பெருமை சத்தியனுக்கு உரியதாகும். சில மாதங்களுக்கு முன்பு வரை அத் தரவரிசையில் முதல் 100 இடங்களுக்குள் இருந்திராத சத்தியன் தற்போது தரவரிசையில் 28 வது இடத்தில் உள்ளார். 
செருமனிய விளையாட்டுச் சங்கம் குருன்வெட்டர்பாச் சார்பாக நட்த்தப்படும் மிகவுயர்ந்த செர்மன் புண்டிசிலிகா முதல் பிரிவு மேசைப்பந்து போட்டிகளில் விளையாடுவதற்காக சத்தியன் சமீபத்தில் ஒப்பந்தம் செய்யப்பட்டுள்ளார். 
இந்திய கோ விளையாட்டு அறக்கட்டளை அமைப்பு வழியாக இராகுல் திராவிட் தடகள வழிகாட்டுதல் திட்டத்தின் மூலம் சத்தியன் தற்போது ஆதரிக்கப்படுகிறார்.

வாழ்க்கை
--------

சத்தியன் தமிழ்நாட்டின் தலைநகரான சென்னையைச் சேர்ந்தவர் ஆவார். சென்னையின் அரும்பாக்கத்திலுள்ள உள்ள கோலபெருமாள் செட்டி வைசனவா மேல்நிலைச் பள்ளியில் பன்னிரெண்டாம் வகுப்புவரை படித்தார். சென்னையில் உள்ள புனித சான் பொறியியல் கல்லூரியில் பொறியியல் படிப்பை மேற்கொண்ட இவர் ஒரு பொறியாளர் பட்டம் பெற்ற பட்டதாரியும் ஆவார்.

சாதனைகளும் விருதுகளும்
----------------------

2016 ஆம் ஆண்டு செப்டம்பர் மாதம் பெல்சியம் நாட்டில் நடைபெற்ற மேசை பந்து ஆடவர் ஒற்றையர் பிரிவு போட்டியில் வெற்றிபெற்றார். இது அவருடைய முதல் பட்டமாகும். பெல்சியத்தில் விளையாடிய இறுதிப் போட்டியில் உள்ளூர் பெல்சிய விளையாட்டு வீரர் நியுடிங்கு செத்ரிக்கை 4-0 என்ற புள்ளிகள் கணக்கில் வீழ்த்தினார் என்பது சிறப்பம்சம் ஆகும். 15-13, 11-6, 11-2, 17-15 என்ற புள்ளிகள் கணக்கில் அந்த இறுதிப் போட்டி அமைந்த்து  இந்த வெற்றியால் அனைத்துலக மேசைப் பந்து கூட்டமைப்பு நடத்திய மேசைப்பந்து போட்டியை வெற்றிபெற்ற இரண்டாவது இந்தியர் என்ற பெருமை சத்தியனுக்கு கிடைத்தது. சத்தியனுக்கு 2017 ஆம் ஆண்டு ஒரு சிறந்த ஆண்டாகவும் அமைந்தது. ஏனெனில் அனைத்துலக மேசைப் பந்து கூட்டமைப்பு தாய்லாந்தில் நட்த்திய போட்டியில் வெண்கலப் பதக்கம் வென்றார். மேலும் பெல்சியம் போட்டி, சுவீடியப் போட்டியில் வெள்ளிப் பதக்கம் பல்கேரியா ஆண்கள் இரட்டையர் பிரிவில் வெற்றி. எசுப்பானிய ஆடவர் ஒற்றையர் பிரிவில் தங்கப்பதக்கம், என பல போட்டிகளை வென்றார். 2018 ஆம் ஆண்டு உலக சுற்றுலா பிளாட்டினம் கதார் ஒபன் ஆடவர் ஒற்றையர் பிரிவில் காலிறுதிக்கு முந்தைய சுற்றுப் போட்டியில் உலக தரவரிசையில் 27 ஆம் இடத்திலுள்ள யுயா ஒசிமாவை தோற்கடித்தார்.

விருதுகள்
---------

இந்திய டைம்சு விளையாட்டு நிறுவனம் சார்பாக வழங்கப்படும் 2018 ஆம் ஆண்டின் சிறந்த மேசை பந்து விளையாட்டு வீரர் விருது சத்தியனுக்கு வழங்கப்பட்டது. இந்திய அரசு வழங்கும் 2018 ஆம் ஆண்டிற்கான அர்சுணா விருதையும் இவர் பெற்றார்,

மேற்கோள்கள்
-----------

1. ↑
2. ↑  "Sathiyan Gnanasekaran wins Belgium Open". *ESPN*. 28 September 2016. 30 September 2016 அன்று பார்க்கப்பட்டது.
3. ↑  "Sathiyan Gnanasekaran adds to title haul, wins in Almeria - International Table Tennis Federation" (in en-GB). *International Table Tennis Federation*. 2017-11-26. .
Map**மடிவாளா ஏரி** (*Madiwala Lake*) என்பது இந்தியாவின் பெங்களூரில் உள்ள மிகப்பெரிய ஏரிகளில் ஒன்றாகும். இந்த ஏரி 114.3 ஹெக்டேர் பரப்பளவில் அமைந்துள்ளது. இந்த ஏரி சோழர்களால் ஒரே நாளில் கட்டப்பட்டது என்று புராணங்கள் கூறுகின்றன. 1990களின் முற்பகுதி வரை ஏரியின் நீர் குடிப்பதற்கு ஏற்றதாக இருந்தது. அதன்பின், தொழிற்சாலை கழிவுகள் மற்றும் நகரக் கழிவுநீர் நீர்நிலைகளில் சேருவதால், குடிப்பதற்குத் தகுதியற்றதாக மாறிவிட்டது. மேலும் ஏரி நீரானது படிப்படியாக மாசடைந்துவிட்டது.மடிவாளா ஏரி பெங்களூர் நகரில் (12° 54' 28" வடக்கு, 77° 37' 0" கிழக்கு) பிடிஎம் லேவுட்டில் அமைந்துள்ளது. இந்த ஏரி புலம்பெயர்ந்த பறவைகளின் தாயகமாகும். இந்த ஏரியின் பராமரிப்பு கர்நாடக மாநில வனத்துறையின் நிர்வாகத்தின் கீழ் உள்ளது. இங்குச் சிறுவர் பூங்காவும் உள்ளது. பெங்களூரு ஏரி மேம்பாட்டு ஆணையத்திடமிருந்து இந்த ஏரிக்கு 2016ல் ரூ.25 கோடி நிதியுதவி கிடைத்தது.

ஏரி வாழ்விடம்
-------------

### பறவைகள்

மடிவாளா ஏரியில் கொக்கு
மடிவாளா ஏரி குளிர்காலத்தில் (நவம்பர்-திசம்பர்) அதிக எண்ணிக்கையிலான கூழைக்கடா இடம்பெயர்ந்து வருவதைக் காணலாம். இந்த கூழைக்கடா குழுக்களாக வாழ்கின்றன. இவற்றின் முக்கிய உணவு மீன். இந்த புலம்பெயர்ந்த பறவைகளை இலங்கையிலும் காணலாம். இவை பறந்து சென்று தரையிறங்கும் காட்சி கண்களைக் கவரும் வகையில் இருக்கும். பொதுவாக இவற்றின் இறக்கைகள் சுமார் 8.5 அடிகள் வரை பரவியிருக்கும். இப்பறவைகளுடன் கொக்கு இனங்களையும் பார்க்கலாம்.

படங்கள்
-------

* அதிகாலை காட்சிஅதிகாலை காட்சி
* மடிவலா ஏரிமடிவலா ஏரி
* மடிவாளா ஏரிமடிவாளா ஏரி
* மேற்கு பகுதி காட்சிமேற்கு பகுதி காட்சி
* மடிவாளா ஏரியில் பறவைகள்மடிவாளா ஏரியில் பறவைகள்

மேற்கோள்கள்
-----------

1. ↑  "Islands of 'hope' at Madiwala Lake". *Bangalore Mirror*.
2. "Islands of 'hope' at Madiwala Lake". *Bangalore Mirror*.
3. "Islands of 'hope' at Madiwala Lake". *Bangalore Mirror*.
4. ↑  "Artificial 'floating islands' clean Madiwala Lake". *Deccan Herald*. 23 March 2019.

மேலும் படிக்க
-------------

* மடிவாளா ஏரி, பெங்களூர் - அமைதியான இடம் *Karnataka.com*
* அருண் பரத்வாஜ் *பார்த்த & பார்க்கப்படாத பெங்களூர்* நோஷன் பிரஸ், 2016
* 9788180695742
* எஸ். குமார், 2006 சரணாலயம் ஆசியா, தொகுதி 26 இந்தியானா பல்கலைக்கழகம்
* *நீர்வாழ் சுற்றுச்சூழல் அமைப்புகள்: பாதுகாப்பு, மறுசீரமைப்பு மற்றும் மேலாண்மை* டிவி ராமச்சந்திரா, அஹல்யா என். சி. ராஜசேகர மூர்த்தி. ப. 313
**போகிமியம்** (*Bohemium*) என்பது அணு எண் 93 என்ற எண்ணால் குறிப்பிடப்பட்ட ஒரு தனிமம் ஆகும். தற்போது நெப்டியூனியம் என்ற பெயரால் இது அழைக்கப்படுகிறது. இதன் கண்டுபிடிப்பு முதலில் தவறாகக் கூறப்பட்டது. செக் குடியரசிலுள்ள போகிமியாவில் கண்டறியப்பட்டதால் இத்தனிமத்திற்கு போகிமியம் எனப் பெயரிடப்பட்டது.

என்ரிக்கோ பெர்மி 93 என்ற அணு எண்ணைக் கொண்ட ஆசோனியம் என்ற தனிமத்தைக் கண்டுபிடித்ததாக அறிவித்த சிறிது காலத்திற்குப் பின்னர் 1934 ஆம் ஆண்டு போகிமியம் என்ற பெயரிலான தனிமத்தின் கண்டுபிடிப்பு குறித்த கட்டுரை வெளியானது. 1938 ஆம் ஆண்டில் அணுக்கரு பிளவு செயல்முறை கண்டறியப்பட்ட பின்னர் மேற்கூறப்பட்ட இரண்டு கண்டுபிடிப்புகளும் தவறானவை என்று நிருபிக்கப்பட்டன. ஆனால் அதற்கு முன்பே அக்கண்டுபிடிப்புகள் எதிர்மறையான விளைவுகளுடன் மதிப்பாய்வு செய்யப்பட்டுவந்தன.

போகிமியம் என்ற புதிய தனிமம் கண்டுபிடிக்கப்பட்டதாகக் கூறப்படும் அந்நிகழ்வு இப்போது மதிப்பிழந்து விட்டது. செக் பொறியியலாளர் ஓடோலன் கோப்லிக் என்பவரால் அக்கண்டுபிடிப்பு நிகழ்த்தப்பட்டது.

மேற்கோள்கள்
-----------

1. ↑  Stern, A. (1934). "The new element bohemium the origin of proto-actinium". *Journal of the Society of Chemical Industry* **53**: 581. doi:10.1002/jctb.5000533104.
2. ↑  Koblic, Odolen (1934). ".". *Chemiker Zeitung* **58**: 683.
3. ↑  Noddack, Ida (1934). "Über das Element 93". *Angewandte Chemie* **47**: 653. doi:10.1002/ange.19340473707.
4. ↑  Speter, M. (1934). "BOHEMIUM—AN OBITUARY". *Science* **80** (2086): 588–9. doi:10.1126/science.80.2086.588-a. பப்மெட்:17798409. Bibcode: 1934Sci....80..588S.
5. ↑  Ruth Lewin Sime (2000). "The Search for Transuranium Elements and the Discovery of Nuclear Fission". *Physics in Perspective* **2** (1): 48–62. doi:10.1007/s000160050036. Bibcode: 2000PhP.....2...48S.
6. ↑  "A New Radioactive Element beyond Uranium". *Nature* **134** (3376): 55. 1934. doi:10.1038/134055b0. Bibcode: 1934Natur.134R..55..
**துனேரா** *(Dunera)* இந்தியாவின் பஞ்சாப் மாநிலத்திலுள்ள பதான்கோட் மாவட்டத்தில் இருக்கும் தார் கலான் தாலுக்காவிலுள்ள ஒரு கிராமமாகும். துணை மாவட்ட தலைமையகத்திலிருந்து 17 கிலோமீட்டர் தொலைவிலும் , பதான்கோட்டிலிருந்து 8 கிலோமீட்டர் தொலைவிலும், மாவட்ட தலைமையகத்திலிருந்து 85 கிலோமீட்டர் தொலைவிலும் மாநிலத் தலைநகர் சண்டிகரிலிருந்து 276 கிலோமீட்டர் தொலைவிலும் அமைந்துள்ளது. தேர்ந்தெடுக்கப்பட்ட மக்கள் பிரதிநிதியான சர்பஞ்ச் என்ற அலுவலர் இந்த கிராமத்தை நிர்வகிக்கிறார்.

மக்கள் தொகை
-----------

2011 ஆம் ஆண்டு மேற்கொள்ளப்பட்ட மக்கள் தொகைக் கணக்கெடுப்பு அறிக்கை நிலவரப்படி துனேராவில் மொத்தம் 511 வீடுகள் இருந்தன. 1290 ஆண்கள், 1937 பெண்கள் என மொத்த மக்கள் தொகை 2502 ஆக இருந்தது. கிராமத்தின் கல்வியறிவு விகிதம் 81.21% ஆகும், இது மாநில கல்வியறிவு சராசரியான 75.84% என்பதை விட அதிகமாகும். மொத்த மக்கள் தொகையில் 6 வயதிற்குட்பட்ட குழந்தைகளின் எண்ணிக்கை 288 ஆகும். கிராமத்தின் மொத்த மக்கள்தொகையில் இது 11.51% ஆகும், மேலும் குழந்தைகள் பாலின விகிதம் மாநில சராசரியான 846 என்பதைவிட அதிகமான அளவாக 959 என்றும் இருந்தது. 

துனேரா கிராமத்தின் மொத்த மக்கள் தொகையில் 45.12% மக்கள் அட்டவணை சாதியைச் சேர்ந்தவர்களாவர். பெரும்பாலோர். இதுவரை எந்த அட்டவணை பழங்குடி மக்களும் துனேராவில் பதிவு செய்யப்படவில்லை. 

கிராமத்தின் மொத்த மக்கள்தொகையில் 667 ஆண்கள் மற்றும் 56 பெண்கள் என மொத்தமாக 723 பேர் பணி நடவடிக்கைகளில் ஈடுபடுபவர்களாக இருந்தனர். பணி நடவடிக்கைகளில் ஈடுபட்ட 63.62% தொழிலாளர்கள் நிரந்தர வேலையில் இருப்பவர்களாகவும் 36.38% தொழிலாளர்கள் 6 மாதங்களுக்கும் குறைவான வாழ்வாதாரத்தை வழங்கும் தற்காலிக வேலை வாய்ப்பு தொழிலாளர்களாகவும் இருந்தனர்.

போக்குவரத்து
------------

துனேரா கிராமத்தின் டல்லவுசி சாலைக்கு 33 கிலோமீட்டருக்கு அப்பால் தொடருந்து நிலையமும் 170 கிலோமீட்டர் தொலைவில் சிறீ குரு ராம் தாசு ஜீ பன்னாட்டு விமான நிலையமும் அமைந்துள்ளன.

மேற்கோள்கள்
-----------

1. ↑  "Dunera Population per Census India". *இந்திய மக்கள் தொகை கணக்கெடுப்பு, 2011*.
2. 1 2 3  "State census handbook". *Census of India, 2011*.
**சத்தியமங்கலம்** கிராமம் செஞ்சிக் கோட்டையிலிருந்து 12 கி.மீ. தொலைவில் அமைந்துள்ளது. இக்கிராமத்தில் இந்து, இஸ்லாம் மற்றும் கிருத்துவம் ஆகிய மதத்தினர் ஒற்றுமையாக வாழ்ந்து வருகின்றனர். இக்கிராமத்தில் விநாயகர் கோயில், காளியம்மன், முத்தியாலம்மன், மாரியம்மன், எல்லையம்மன், முத்து மாரியம்மன், திரௌபதி அம்மன், கிழவியம்மன், ஆஞ்சநேயர்,
சிவன், முருகர்,
பச்சையம்மன், செல்லியம்மன், ஆகிய கோவில்களும் இரண்டு தேவாலயம் மற்றும் ஒரு மசூதி ஆகியவை உள்ளன. இங்கு பெரிய ஏரி மற்றும் ஒரு சிறிய ஏரி, 1 குளம், அங்கன்வாடி 4, தொடக்கப்பள்ளி 1, 2 நடுநிலைப்பள்ளி, 2 மேல்நிலைப் பள்ளிகள் உள்ளன. 1 அரசு பொது சுகாதார நிலையம், 1 காவல் நிலையம், 1 பத்திரப்பதிவு அலுவலகம், 1 தேசிய வங்கி
என அனைத்து மதத்தைச் சார்ந்த மக்களும் நல்லிணக்கத்துடன் ஒற்றுமையுடன் வாழ்வதற்கு எடுத்துக்காட்டாக இக்கிராமம் விளங்குகிறது.

￼ சிறப்புகள்

மேலும் இங்கு இளைஞர்கள் மட்டைப்பந்து ( Cricket)-ல் கடந்த 2019-ஆம் ஆண்டில் செம்மேட்டில் நடைபெற்ற போட்டியில் மாபெரும் முதல் வெற்றியை பதிவு செய்தனர். இது சத்தியமங்கலத்தின் வரலாற்று நிகழ்வாக அமைந்தது.அதன் பிறகு அதிகப்படியான கோப்பைக்களுடன் பல வெற்றிகளை இளைஞர்கள் நிகழ்த்தியுள்ளார். அதுமட்டுமின்றி கால்பந்தில் மாவட்ட அளவில் வெற்றி பெற்றுள்ளனர்.கைப்பந்து போட்டியிலும் வெளியூர்களுக்கு சென்று வெற்றி பெற்றுள்ளனர்.மேலும் மணிகண்டன் என்பவர் மாவட்ட அளவில் நடைபெற்ற 10 கி.மீ. ஓட்டப்பந்தயத்தில் முதலிடம் பிடித்துள்ளார் மற்றும் மிதிவண்டி பந்தயத்திலும் இரண்டாம் இடம் பிடித்துள்ளார். செஞ்சியை ஆண்ட ராஜாதேசிங்கு மன்னர் அடிக்கடி வந்து சென்ற பகுதியாகவும் விளங்கியுள்ளது. 

￼ திருவிழாக்கள்

இங்கு தைப்பூசத் திருநாளில் மக்கள் காவடி எடுத்து அலகு குத்தி ஆட்டம் பாட்டத்துடன் கொண்டாடுவர். மேலும் சிவன் கோயிலில் அமாவாசை மற்றும் பௌர்ணமியில் சிறப்பு பூசைகளும் கார்த்திகை மற்றும் இதர சிவ வழிபாட்டு காலங்களில் கோலகலமாகவும் திருவிழாக்கள் கொண்டாடப்படும். பொங்கல் காலங்களில் மூன்று நாட்கள் திருவிழாக்கள் அனுசரிக்கப்படும். பல ஊர்களில் இருந்து மக்கள் பொங்கலுக்கு சொந்த ஊருக்கு திரும்புவர்.

மேற்கோள்கள்
-----------

1. ↑
**துப்பகுல கிருஷ்ணப்ப நாயக்கர்** என்ற பெத்த கிருஷ்ணப்ப நாயக்கர்
இவர் செஞ்சி ஐ ஆண்ட நாயக்கர்களில் குறிப்பிடத்தக்கவர் கிருஷ்ணதேவராயர் படைத் தளபதியான கோனேரி வையப்ப நாயக்கரின் மகன்.

செஞ்சிக் கோட்டை
---------------

இவர் ஆட்சி காலத்தில் செஞ்சிக் கோட்டை மிக்க பலம் வாய்ந்ததாக ஆக்கப்பட்டது. அனந்தகிரிக் கோட்டை ‘இராஜகிரிக் கோட்டை’ என்ற பெயரைப் பெற்றது. இவர் இராஜகிரி
மலையில் கொத்தளங்கள், தானியக் களஞ்சியங்கள், மூன்று
குன்றுகளைச் சுற்றியுள்ள மதில்கள் ஆகியவற்றைக் கட்டினார்.

அறப்பணிகள்
----------

செஞ்சியை அடுத்துள்ள சிங்கவரம வேங்கடரமணர் மற்றும் வேணுகோபால சுவாமி கோவில்கள், ஸ்ரீமுஷ்ணம் பூவராகப் பெருமாள் கோவில், காஞ்சிபுரம் வரதராஜப் பெருமாள் கோவில் மலர்த் தோட்டம் ஆகியவை பெத்த கிருஷ்ணப்ப நாயக்கரால் கட்டுவிக்கப்பட்டன. 

சிதம்பரம் நடராசர் கோயிலில் இரண்டாம் குலோத்துங்க சோழன் கோவிந்தராசப் பெருமாளின் சிலையை அகற்றிவிட்ட பிறகு அங்கு மீண்டும் சிலையை அமைத்துக் கொடுத்தார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-02-04 அன்று மூலம் பரணிடப்பட்டது. 2015-07-17 அன்று பார்க்கப்பட்டது.
2. ↑
3. ↑
4. ↑
5. ↑
6. ↑

வெளி இணைப்புகள்
---------------

* செஞ்சி நாயக்கர்கள்